Nyttig idiot

Nyttig idiot i entall eller flertall er et uttrykk som brukes i politisk sjargong for å betegne noen som, gjennom sine holdninger og handlinger, ubevisst støtter eller hjelper en tredjepart som de i utgangspunktet ikke hadde til hensikt å gi støtte. Den nyttig idioten kan bli manipulert til å gjøre dette av tredjeparten, men like ofte skjer denne støtten som en uforutsett og utilsiktet konsekvens av den nyttige idiotens gjerninger. 
De som drar fordeler av slike nyttige idioter har vanligvis liten eller ingen respekt for disse, men velger å tolerere (og av og til hjelpe) dem fordi de selv tjener av dette.

 Historie og bruk 
Opphavet til uttrykket er uklart. Det er ofte blitt tilskrevet Vladimir LeninCharen, Mona (2003): Useful Idiots: How Liberals Got It Wrong in the Cold War and Still Blame America First, ISBN 0895261391 Safire, William (12. april 1987): «Useful Idiots Of the West», The New York Times til å beskrive vestlige reportere og reisende som i Vesten ga sin støtte til Sovjetunionen i dens politiske veivalg, men det finnes ingen dokumentasjon på dette.Boller, Jr., Paul F. (1989): They Never Said It: A Book of Fake Quotes, Misquotes, and Misleading Attributions. New York: Oxford University Press. ISBN 0-19-505541-1. Uttrykket har vært benyttet på russisk i hvertfall siden 1941.Uttrykket ble brukt av eksempelvis den russiske litteraturkritiker Vasily Bazanov i en kommentar til Nikolai Leskovs anti-nihilistiske romaner: «Русские «нигилисты» в руках польских агентов, судя по роману Лескова, были не больше как «полезные дураки» и глупые энтузиасты, которых можно заставить итти в огонь и в воду» («Ifølge Leskovs roman var russiske nihilister ikke annet enn nyttige idioter for polske agenter og latterlige entusiaster som kunne ledes gjennem ild og vann»), sitat fra Bazanovs Из литературной полемики 60-х годов, Petrozavodsk, 1941 s. 80 I boken De besatte, utgitt allerede 1871-1872, formulerer Fjodor M. Dostojevskij seg på denne måten når han skildrer et revolusjonært møte: «- Slik kan bare en narr tale! fór den kvinnelige studenten opp. - Han er nok en narr, men han er nyttig for saken, hvisket madame Virginskaja.» Side 453 i Geir Kjetsaas oversettelse fra russisk utgitt på Solum Forlag, Oslo 2001

I USA ble uttrykket første gang brukt i 1948 i en artikkel om italiensk politikk i The New York Times, Cortesi, Arnold (21. juni 1948: «Communist Shift is Seen in Europe; Tour of Two Italian Leaders Behind Iron Curtain Held to Doom Popular Fronts», New York Times, s. 14 og deretter ikke før i 1961. Uttrykket finnes også på fransk, «idiots utiles», og benyttet først antagelig i samme tidsrom, rett etter den andre verdenskrig.«idiot utile», Wiktionary

I eksempelvis Danmark er uttrykket blant annet blitt benyttet av flere om venstreorienterte fredsbevegelse som trodde at de støttet fredsprosessen, men i virkeligheten gikk Sovjetunionens ærend under den kalde krigen,Bruun, Christoffer Emil (10. november 2009): «Var vi nyttige idioter?», Politiken liksom uttrykket har vært benyttet om personer som under den kalde krigen lot seg manipulere til å fremme østblokkens interesser Jensen, Bent (2014): Ulve, får og vogtere: Den Kolde Krig i Danmark 1945-1991 og om personer som under Muhammedkarikaturene i Jyllands-Posten lot seg manipulere av andre staters/interesseorganisasjoners interesser. Jensen, Tom (9. april 2014): «Muhammed revisited», Berlingske Tidende I Norge blir begrepet brukt både om forhold innen politikken, og om folk som på grunn av sin naivitet blir manipulert til å gi støtte til aktører utenfor det politiske liv. Som eksempel på det siste kan nevnes kommentatoren som i 2012 betegnet rettspsykiater-standen som potensielt nyttige idioter for jurist-standen. Nilssen, Ingvild (25. april 2012): «Rettspsykiateren som nyttig idiot», Forskning.no

 Referanser 

Kategori:Norske ord og uttrykk
Kategori:Politisk terminologi